# Donovan Bailey

### Izvor: Wikipedija

Osvojene medalje
Atletika
Donovan Bailey
Olimpijske igre
Zlato | OI Atlanta 1996. | 100 m
Zlato | OI Atlanta 1996. | 4x100 m

Donovan Bailey (Manchester Parish, Jamajka, 16. prosinca 1967.), kanadski atletičar, dvostruki olimpijski pobjednik.

Rođen na Jamajci, Bailey je kao osnovnoškolac preselio u Kanadu i tamo otpočeo sportsku karijeru kao košarkaš, te kasnije kao sprinter. Tijekom sredine 1990-tih godina ostvario je potpunu dominaciju u utrkama na 100 m, te je u tom periodu bio dvostruki olimpijski i trostruki svjetski prvak. Njegov rezultat s Igara u Atlanti 1996. godine od 9,84 sekunde bio je u tom trenutku i svjetski rekord na 100 m, a danas (siječanj 2007.) je treći službeno priznati rezultat svih vremena. Time je kao drugi čovjek u povijesti, iza Carla Lewisa, postao osoba koji je istovremeno bio olimpijski pobjednik, svjetski prvak i svjetski rekorder na 100 m.

Tih godina je na dužim dionicama sprinta (200 m, 400 m) vladao Michael Johnson. Da bi se razriješila dvojba tko je 'najbrži čovjek na svijetu' organizirana je 1997. godine utrka između njih dvojice na dionici od 150 metara, dionici koja nije uobičajena pa nije smjela pogodovati niti jednom trkaču. Nažalost, tijekom te utrke Johnson je doživio ozljedu mišića, te je nakon 100 m morao odustati, pa je Bailey lako pobijedio.

Nakon te sezone počeli su i problemi Baileya s ozljedama, te iako je još nekoliko godina nastupao više nikad nije ponovio blistave rezultate kao ranije. Trenutno je važeći njegov svjetski rekord na 50 metara u dvorani, koji iznosi 5,56 sekundi.

U Kanadi je Bailey nacionalni junak, jer je na neki način vratio ugled kanadskim sprinterima nakon što je na Igrama u Seulu 1988. godine Ben Johnson bio diskvalificiran zbog dopinga.

Olimpijski pobjednici u utrci na 100 m

1896. Thomas Burke | 1900. Frank Jarvis | 1904. Archie Hahn | Međuigre 1906. Archie Hahn | 1908. Reginald Walker | 1912. Ralph Craig | 1920. Charles Paddock | 1924. Harold Abrahams | 1928. Percy Williams | 1932. Thomas Edward Tolan | 1936. Jesse Owens | 1948. Harrison Dillard | 1952. Lindy Remigino | 1956. Bobby Morrow | 1960. Armin Hary | 1964. Robert Hayes | 1968. James Hines | 1972. Valerij Borzov | 1976. Hasely Crawford | 1980. Allan Wells | 1984. Carl Lewis | 1988. Carl Lewis | 1992. Linford Christie | 1996. Donovan Bailey | 2000. Maurice Greene | 2004. Justin Gatlin

Dobavljeno iz "http://hr.wikipedia.org../../../d/o/n/Donovan_Bailey_b9b7.html"

Kategorije: Kanadski sportaši | Olimpijski pobjednici u atletici | Sprinteri

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Suomi
- Français
- עברית
- 日本語
- Nederlands
- ‪Norsk (bokmål)‬
- Polski
- Српски / Srpski
- Svenska